CELEX: 32008R0457
Language: et
Date: 2008-05-23 00:00:00
Title: Komisjoni määrus (EÜ) nr 457/2008, 23. mai 2008 , teatavate kaupade klassifitseerimise kohta kombineeritud nomenklatuuris

27.5.2008   
            
            
               ET
            
            
               Euroopa Liidu Teataja
            
            
               L 137/4
            
         
      KOMISJONI MÄÄRUS (EÜ) nr 457/2008,
   23. mai 2008,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade kombineeritud nomenklatuuri klassifitseerimise üldreeglid. Need reeglid kehtivad ka mis tahes muu nomenklatuuri suhtes, mis põhineb kas täielikult või osaliselt kombineeritud nomenklatuuril või mis lisab sellele mis tahes täiendava alajaotise ja mis on kehtestatud ühenduse erisätetega selleks, et kohaldada kaubavahetusega seotud tariifi- või muid meetmeid.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi all, lähtuvalt 3. veerus esitatud põhjendustest.
            
         
               (4)
            
            
               On asjakohane sätestada, et liikmesriikide tolliasutuste väljastatavale siduvale tariifiinformatsioonile nomenklatuuri kaupade klassifitseerimise kohta, mis ei ole käesoleva määrusega kooskõlas, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi all.
   Artikkel 2
   Liikmesriikide tolliasutuste väljastatavale siduvale tariifiinformatsioonile, mis ei ole käesoleva määrusega kooskõlas, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. mai 2008
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud komisjoni määrusega (EÜ) nr 360/2008 (ELT L 111, 23.4.2008, lk 9).
   
      (2)  EÜT L 302, 19.10.1992, lk 1. Määrust on viimati muudetud määrusega (EÜ) nr 1791/2006 (ELT L 363, 20.12.2006, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Kroomi ja fotoresistiga kaetud kvartsplaadist toode üldmõõtmetega 15 (pikkus) × 15 (laius) × 0,6 (paksus) cm, nn fotomaskitoorik.
                              Toodet tuleb säritada ja ilmutada, et sellest saaks fotomask pooljuhtseadiste tootmiseks.
                           
                        
               
                  3701 99 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3 a ja 6 ning CN-koodide 3701 ja 3701 99 00 sõnastusega.
                  Toode tuleb klassifitseerida rubriiki 3701, kuna see on valgustundliku ainega kaetud säritamata fotoplaat (vt HSi selgitavad märkused, rubriik 3701).
               
            
                  
                              2.
                           
                           
                              Kroomiga kaetud kvartsplaadist toode üldmõõtmetega 15 (pikkus) × 15 (laius) × 0,6 (paksus) cm, millele on kantud elektriskeem samal viisil kui säritatud ja ilmutatud fotoplaatidele (nn fotomask).
                              Toode on mõeldud pooljuhtplaatide valmistamisel elektriskeemide fotograafiliseks ülekandmiseks pooljuhtplaatidele (vahvlitele).
                           
                        
               
                  3705 90 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3 a ja 6, grupi 37 märkusega 2 ning CN-koodide 3705, 3705 90 ja 3705 90 90 sõnastusega.
                  Toodet ei või klassifitseerida rubriiki 8486, kuna fotomask ei ole pooljuhtvarraste (buulid) ja -plaatide (vahvlid) valmistamiseks kasutatava seadme lahutamatu osa, vaid iseseisvalt kasutatav ja vahetatav, iseloomulike omadustega töövahend.
                  Toode tuleb klassifitseerida rubriiki 3705, sest see on säritatud ja ilmutatud teatavat liiki fotoplaat liikumatu kujutise projitseerimiseks plaadile (vahvlile).
               
            
                  
                              3.
                           
                           
                              Prismalisest kuppelklaasist, torustikust ja hajutavatest läätsedest koosnev seade loomuliku valguse hulga suurendamiseks ruumis.
                              Seade püüab valgust katusel asuva kupli abil ja suunab selle hoonesisese peeglitesüsteemi kaudu ruumi lakke, kus valgus hajutatakse.
                           
                        
               
                  9013 80 90
               
               
                  Klassifikatsioon on määratud kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 9013, 9013 80 ja 9013 80 90 sõnastusega.
                  Toodet ei või klassifitseerida rubriiki 9405 (lambid ja valgustid), kuna seade ei tekita valgust, vaid koondab, suunab ja hajutab päevavalgust optiliselt.
                  Seepärast tuleb toode klassifitseerida optilise seadmena rubriiki 9013.